Փոքրիկ գաղտնիքներ (ֆիլմ)

Փոքրիկ գաղտնիքներ (ֆր.՝ Les Petits Mouchoirs), ֆրանսիացի դերասան և ռեժիսոր Գիյոմ Կանեի կողմից նկարահանված ֆիլմ։ Սա ռեժիսորի երկրորդ լիամետրաժ ֆիլմն է աղմկալից հաջողություն ունեցած «Չասես ոչ ոքի» ֆիլմից հետո։


== Անվանում ==
Ֆրանսերեն Les petits mouchoirs անվանումը (բառացի՝ փոքրիկ թաշկինակներ) տանում է դեպի Le mettre dans sa poche avec un mouchoir par-dessus արտահայտությանը, այսինքն այն, ինչ թաքցնում են գրպանում և վերևից ծածկում թաշկինակով։ Այլ խոսքերով՝ դա այն է, որը թաքցնում են ուրիշներից և իրենցից, որպեսզի մոռանան և չմտածեն այդ մասին, ասես դա չի էլ եղել։


== Սյուժե ==
Ֆիլմի գործողությունները սկսվում են Փարիզում, որտեղ ապրում է ընկերների մեծ խումբը, ովքեր բավականին տարբեր են թե՛ բնավորությամբ, թե՛ սոցիալական կարգավիճակով։ Միասին նրանք անց են կացրել բավականին հիշարժան ժամեր։
Նրանցից ամենահաջողակը Մաքս Կանտարան է (Ֆրանսուա Կլյուզե), ով ունի ռեստորան և հարուստ կալվածք Բորդոյի ոչ հեռու։ Նա ունի կին՝ Վերոնիկ, և երկու երեխա։ Մաքսը նյարդային մարդ է, ով միշտ պատրաստ է լսել ինչ-որ բան՝ անտեսելով նույնիսկ ընտանիքի ու ընկերների հանգիստը։ Ամեն տարի նա իր ընկերների հրավիրում էր կալվածք՝ անց կացնելու արձակուրդը։ Այնտեղ նա իրեն թույլ է տալիս նյարդայնանալ հասարակ մանրուքներից և անընդհատ բոլորին հիշեցնում է, որ մեծ գումարներ է ծախսում այս ամենի վրա, հոգ է տանում բոլորի համար և եթե ինքը չլիներ, նրանք երբեք չէին ստանա այդ ամեն։
Մարի (Մարիոն Քոտիար), հիասքանչ երիտասարդ կին, որը չունի մշտական կապվածություն ինչ-որ մեկի հետ և շատ արագ փոխում է իր ընկերներին ու բնակության վայրը։ Մարին բավականություն է ստանում իր՝ ազատագրված ֆրանսուհի լինելու կարգավիճակով, որը հենց ինքն է հորինել։ Բայց այս կերպարը ընդունելի չէ իր ներկայիս ընկերոջ՝ երաժիշտ Ֆրենկի համար։
Վենսան Ռիբոն մանուալ թերապևտ է։ Նա ամուսնացած է, ունի մեկ որդի։ Վենսանը հանգիստ, հավասարակշռված մարդ է, բայց նրան խանգարում է այն միտքը, որ ինքը սիրահարված է Մաքսին և չի կարող ոչինչ բացատրել նրան։ Կնոջ հանդեպ նա վաղուց է սառել, չնայած հաճախ է տեսնում՝ ինչպես է գիշերները արտասվում։
Էրիկը (Ժիլ Լելուշ) ոչ այնքան հաջողակ դերասան է։ Նա ունի ընկերուհի՝ Լեան, որին չնայած սիրում է, սակայն չափազանց հաճախ է դավաճանում։
Լյուդոն (Ժան Դյուժարդեն) վատնում է կյանքը։ Նա թմրամոլ է, արտիստիկ բնավորությամբ, առատաձեռն։ Համարվում է խմբի հոգին։ Երբ նա լուսաբացին սկուտերով վերադառնում էր գիշերային ակումբից, նրան մեծ արագությամբ հարվածում է մի բեռնատար մեքենա։ Լյուդոն սարսափելի վնասվել էր, և հենց այդ ողբերգությունից ծնված շոկը խաթարում է իրադարձությունների սովորական ընթացքը և հավասարակշռությունը՝ ընկերների շրջանում։
Անտունը (Լորան Լաֆիթ) փոքր-ինչ թեթևամիտ է, հասարակ, բայց բարեհոգի ու ծիծաղելի։ Նա մտահոգված է իր ընկերուհու՝ Ժուլյետի հետ հարաբերություններով, որը նրա ներկայությունը տարել է շուրջ 11 տարի, իսկ այժմ որոշել է թողնել նրան և ամուսնանալ ավելի ադեկվատ մեկի հետ։
Ժան-Լուին (Ժոել Դյուպյուշ) ոստրեների ֆերմայի տերն է, ում ամեն անգամ հյուր է գնում ընկերների խումբը։ Ժան-Լուին բավականին իմաստուն է, որպեսզի կարողանա տեսնել ընկերների՝ միմյանցից պահվող վաղտնիքները։ Լյուդոյի հետ կատարվածը թույլ է տալիս՝ բացատրել իր անհարգալից վերաբերմունքը նրանց կեղծավորության նկատմամբ, որն էլ կարողանում է սթափեցնել ընկերներին։
Լյուդոն վերակենդանացման բաժանմունքում է. ընկերները նրան ոչնչով օգնել չեն կարող, և խումբը որոշում է չհետաձգել, բայց կրճատել արձակուրդը և անհրաժեշտության դեպքում արագ վերադառնալ Փարիզ։ Նրանք միասին ուղևորվում են դեպի Մաքսի ամառանոց, բայց Լյուդոյի հետ կատարված դժբախտությունը, Վենսանի անակնկալ խոստովանությունը մաքսին՝ ստիպում են բոլորին նյարդայնանալ ավելի, քան սովորաբար, որն էլ խաթարում է իրադարձությունների սովորական ընթացքը՝ ստիպելով հերոսներին ընդունել իրենց անհաստատ բնավորությունն ու վարքը։


== Դերակատարներ ==
Ֆրանսուա Կլյուզե- Մաքս Կանտարա
Մարիոն Քոտիար- Մարի
Բենուա Մաժիմել- Վենսան Ռիբո
Ժիլ Լելուշ- Էրիկ
Ժան Դյուժարդեն- Լյուդո
Լորան Լաֆիթ- Անտուան
Վալերի Բոննետոն- Վերոնիկ Կանտարա
Պասկալ Արբիյո- Իզաբել Ռիբո
Անն Մարիվեն- Ժուլեյտ
Լուիզ Մոնո- Լեա
Ժոել Դյուփոշ- Ժան-Լուի


== Մրցանակներ և անվանակարգեր ==


== Սաունդթրեք ==
Bonnie Tyler — Holding Out For A Hero
Jet — Are You Gonna Be My Girl
The Isley Brothers — This Old Heart of Mine (Is Weak for You)
The Band — The Weight
Damien Rice — Cold Water
Gladys Knight & The Pips — If I Were Your Woman
David Bowie — Moonage Daydream
The McCoys — Hang On Sloopy
Maxim Nucci — Talk to Me
Guillaume Canet — To Be True
Eels — That Look You Give That Guy
Janis Joplin — Kozmic Blues
Ben Harper — Amen Omen
Sixto Rodriguez — Crucify Your Mind
Creedence Clearwater Revival - Fortunate Son


== Հետաքրքիր փաստեր ==
Ֆիլմի հերոսները հյուրընկալվում են Ժան-Լուիի ֆերմայում։ Ժոել Դյուփոշը՝ Ժան Լուիի դերակատարը, 1973 թվականից համարվում է ֆերմեր։ Նկարահանումները տեղի են ունեցել նրա՝ Արկաշոնական ծովածոցում գտնվող ֆերմայում։
Նկարահանումների ժամանակ Ֆրանսուա Կլյուզեն և Վալերի Բոննետոնը իսկապես ամուսնացած էին (13 տարի) և ունեին 2 երեխա, բայց անմիջապես նկարահանումների ավարտից հետո բաժանվեցին։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը
«Les petits mouchoirs» ֆիլմը Internet Movie Database կայքում